CELEX: 62018TN0757
Language: lv
Date: 2018-12-31 00:00:00
Title: Lieta T-757/18: Prasība, kas celta 2018. gada 31. decembrī – Koinopraxia Touristiki Loutrakiou/Komisija

25.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 72/38
            
         
      Prasība, kas celta 2018. gada 31. decembrī – Koinopraxia Touristiki Loutrakiou/Komisija
      (Lieta T-757/18)
      (2019/C 72/49)
      Tiesvedības valoda – angļu
      
         Lietas dalībnieki
      
      
         Prasītāja: Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE (Lutrake, Grieķija) (pārstāvis: S. Pappas, advokāts)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt apstrīdēto Komisijas 2018. gada 9. augusta lēmumu par pasākumiem attiecībā uz dažiem Grieķijas kazino SA.28973 – C 16/2010 (ex NN 22/2010, ex CP 318/2009);
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza divus pakārtotus pamatus, lai pamatotu, ka ar apstrīdēto lēmumu ir pārkāptas tās procesuālās tiesības un tāpēc tas būtu jāatceļ.
      
                  1.
               
               
                  Ar pirmo pamatu tiek apgalvots, ka apstrīdētā lēmuma daļa, kurā Komisija pārbaudīja, vai apgalvotais valsts atbalsta pasākums sniedz “pievilcīguma priekšrocību”, būtu raksturojams kā lēmums necelt iebildumus, kas pieņemts pēc iepriekšējās pārbaudes procedūras. Tāpēc prasītāja apgalvo, ka Komisijai bija jāierosina oficiāla izmeklēšanas procedūra, jo pastāvēja nopietnas šaubas par pievilcīguma priekšrocības pastāvēšanu, ko finansēja no valsts līdzekļiem.
               
            
                  2.
               
               
                  Ar otro pamatu tiek apgalvots, ka Komisijai katrā ziņā bija pienākums atsākt formālu izmeklēšanas procedūru atbilstoši spriedumam T-425/11. Faktiski prasītāja apgalvo, ka Komisijai principā bija jāaicina attiecīgās personas iesniegt savas piezīmes pirms apstrīdētā lēmuma pieņemšanas.